Despatch dienste by die dag agteruit | News24
Despatch dienste by die dag agteruit
Despatch waterlekke Photo:
"Ons bly al 15 jaar op Despatch en elke jaar raak die munisipale dienste net slegter."
Elmo van Niekerk is een van die vele besorgde Despatch-inwoners vir wie dit onaanvaarbaar is dat hulle dorp se infrastruktuur besig is om by die dag te verswak.
"In party strate is daar 2 tot 3 waterlekke. Mede-inwoners sê van die lekke wat hulle gerapporteer het is na weke en selfs maande nog nie herstel nie. 'n Tekort aan personeel is een van die verskonings, die ander dat daar nie die nodige toerusting is vir herstelwerk nie.
"Daar word verwag belastingbetalers moet water bespaar. Maar as daar na al hierdie waterlekke wat ek afgeneem het gekyk word lyk dit nie of waterbesparing vir die munisipaliteit van belang is nie," het Van Niekerk gesê.
Hy het oor 'n naweek deur Despatch se strate gery en fotos geneem van die hordes waterlekke in strate en op sypaadjies. Hier is maar slegs enkele van die fotos wat in 'n kwessie van drie dae se tyd geneem is.